
PROIECT

R O M Â N I A

                  CONSILIUL SUPERIOR AL

                          MAGISTRATURII

                                  PLENUL

HOTĂRÂREA nr. …

din …… 2020
pentru modificarea și completarea Regulamentului de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 1073/2018
În temeiul dispoziţiilor art. 133 alin. (5) şi (7) din Constituţia României, republicată și ale art. 23 alin. (1) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare,

având în vedere prevederile art. 38 alin. (1) din Legea nr. 317/2004, republicată, cu modificările şi completările ulterioare, cu …….. voturilor membrilor prezenţi,
PLENUL CONSILIULUI SUPERIOR AL MAGISTRATURII 

HOTĂRĂŞTE:

Art. I - Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 1073/2018, publicată în Monitorul Oficial al României, Partea I, nr. 1044 din 10 decembrie 2018, se modifică și se completează după cum urmează:

1. La articolul 16 alineatul (1), punctul 1 se modifică și va avea următorul cuprins:

„1. apără independenţa autorităţii judecătoreşti în ansamblul său, în condiţiile art. 30 din Legea nr. 317/2004 privind Consiliul Superior al Magistraturii, republicată, cu modificările şi completările ulterioare. Cererile având ca obiect apărarea independenţei autorității judecătoreşti în ansamblul său pot fi formulate de orice persoană interesată.”
2. După articolul 26 se introduce un nou articol, articolul 261, cu următorul cuprins:

„Art. 261 – (1) Cererile/sesizările prevăzute la art. 16 alin. (1) pct. 1 formulate de un judecător sau procuror ori de o altă persoană fizică interesată sunt analizate mai întâi în comisia de specialitate a Consiliului Superior al Magistraturii care, după caz, va dispune:

a) înaintarea cererii președintelui sau vicepreședintelui Consiliului, pentru a sesiza Inspecţia Judiciară în vederea efectuării de verificări;

b) înaintarea cererii Plenului Consiliului, în vederea soluționării sale, dacă nu este necesară efectuarea de verificări de către Inspecția Judiciară;

c) înaintarea cererii președintelui Consiliului, pentru a aprecia asupra clasării, în cazul în care nu există minime indicii privind existența unor fapte de natură a afecta independența autorității judecătorești.

(2) Dispoziţiile art. 40 alin. (3) - (5), (7), (9) și (10) se aplică în mod corespunzător.”
3. La articolul 40, alineatul (2) se modifică și va avea următorul cuprins:

„(2) Judecătorul care consideră că independenţa, imparţialitatea sau reputaţia profesională îi este afectată în orice mod se poate adresa Consiliului Superior al Magistraturii. Președintele Consiliului dispune înaintarea cererii astfel formulate Inspecției Judiciare, în vederea efectuării de verificări sau, dacă acest lucru nu este necesar, Secției pentru judecători, în vederea soluționării sale. În cazul în care este evident că aspectele invocate în cuprinsul cererii nu vizează activitatea profesională a judecătorului, lucrarea este analizată mai întâi în comisia de specialitate a Consiliului Superior al Magistraturii, care o înaintează președintelui Consiliu, pentru a aprecia asupra clasării.”
4. La articolul 40, după alineatul (2) se introduc două noi alineate, alineatele (21) și (22), cu următorul cuprins:
„(21) Cererea de apărare a imparţialităţii sau a reputaţiei profesionale a unui judecător poate fi formulată doar de judecătorul vizat. Cererea cu acest obiect formulată de o altă persoană se clasează de președintele Consiliul Superior al Magistraturii.

(22) Cererea de apărare a independenței unui judecător formulată de o altă persoană decât judecătorul vizat este analizată mai întâi în comisia de specialitate a Consiliului Superior al Magistraturii care, după caz, va dispune:

a) înaintarea cererii președintelui Consiliului, pentru a sesiza Inspecţia Judiciară în vederea efectuării de verificări;

b) înaintarea cererii Secției pentru judecători a Consiliului, în vederea soluționării sale, dacă nu este necesară efectuarea de verificări de către Inspecția Judiciară;

c) înaintarea cererii președintelui Consiliului, pentru a aprecia asupra clasării, în cazul în care este evident că aspectele invocate în cuprinsul cererii nu vizează activitatea profesională a judecătorului.”
5. La articolul 40, alineatul (3) se modifică și va avea următorul cuprins:

„(3) Înaintarea cererilor/sesizărilor de apărare a independenţei, imparţialităţii sau a reputaţiei profesionale a judecătorilor către Inspecția Judiciară, în vederea efectuării de verificări, se poate dispune de către Plenul Consiliului Superior al Magistraturii, Secția pentru judecători sau de preşedintele Consiliului Superior al Magistraturii.”
6. La articolul 40, după alineatul (8) se introduc două noi alineate, alineatele (9) și (10), cu următorul cuprins:

„(9) În cazul în care se formulează cereri repetitive, respectiv în cazul în care aspectele invocate în cuprinsul unor cereri/sesizări de apărare a independenţei, imparțialității sau reputației profesionale a unui judecător fac obiectul unei alte cereri/sesizări, președintele Consiliului dispune conexarea acestora. Dacă cererea/sesizarea anterioară a fost deja soluționată, lucrarea este analizată mai întâi în comisia de specialitate a Consiliului Superior al Magistraturii, care va dispune înaintarea acesteia președintelui Consiliului, pentru a aprecia asupra clasării.

(10) În cazul în care aspectele invocate în cuprinsul unor cereri/sesizări de apărare a independenţei, imparțialității sau reputației profesionale a unui judecător fac obiectul unor acţiuni disciplinare sau al unor cercetări penale, soluţionarea cererii/sesizării se amână până la definitivarea cauzei disciplinare sau penale.”
7. La articolul 66, alineatul (3) se modifică și va avea următorul cuprins:

„(3) Dispoziţiile art. 40, 41, 43 şi 44 se aplică în mod corespunzător. În acest caz, atribuțiile prevăzute la art. 40 pentru președintele Consiliului Superior al Magistraturii sunt exercitate de vicepreședintele Consiliului.”

        Art. II – Prezenta hotărâre se publică în Monitorul Oficial al României, Partea I.

Dată în Bucureşti, la data de ……. 2020
Judecător Nicoleta Margareta ȚÎNȚ, 

Preşedintele Consiliului Superior al Magistraturii

